《次韵答李清宇姜德光》
宋代·周孚

匆匆一席地，劳子数追寻。厚意嗟虚辱，衰年愧不任。

高怀元淡薄，妙语不崎嵚。老桧千寻直，寒泉百尺深。

世方憎落落，吾自畏骎骎。生计贫非病，羁穷古亦今。

未须悲龃龉，直可付呻吟。谁复明兹事，深思话此心。

空垂老任钓，莫辩伯牙琴。试采南山蕨，同君洁釜鬵。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。